b'\n_START_ARTICLE_\nHonkongo herbas\n_START_PARAGRAPH_\nHonkongo specialiojo administracinio regiono herbas oficialiai \xc4\xafteisintas 1997 m. liepos 1 d. po to, kai Jungtin\xc4\x97 Karalyst\xc4\x97, kurios kolonija Honkongas buvo nuo 1842 m. iki 1997 m., buvo perleista Kinijai ir tapo jos auk\xc5\xa1to laipsnio autonomija._NEWLINE_Herbe vaizduojami pana\xc5\xa1\xc5\xabs dizaino elementai, kaip ir regiono v\xc4\x97liavoje. Herbas yra apvalios formos su balta juosta aplinkui, ant kurios kin\xc5\xb3 bei angl\xc5\xb3 kalbomis yra u\xc5\xbera\xc5\xa1ytas sutrumpintas regiono pavadinimas \xe2\x80\x93 \xe2\x80\x9eHonkongas\xe2\x80\x9c. Centre, kaip ir v\xc4\x97liavoje, raudonos spalvos fone yra vaizduojama balta orchid\xc4\x97ja, pavadinimu Bauhinia blakeana, kuri XIX a. pabaigoje buvo atrasta b\xc5\xabtent Honkonge. Ji buvo pasirinkta kaip dichotomijos suderinamumo simbolis. Raudona fono spalva yra kin\xc5\xb3 \xc5\xa1ventin\xc4\x97 spalva, kuri simbolizuoja nacionalizmo jausm\xc4\x85.'